Botërori 2010: SHBA takohen me Slloveninë në Grupin C
Skuadra kombëtare amerikane po përgatitet për fitoren e domosdoshme nesër kundër ekipit slloven
Ndërkohë nesër Shtetet e Bashkuara zhvillojnë ndeshjen e dytë në grup. Përballë kanë ekipin e Sllovenisë. Sllovenia ka 3 pikë në grupin C, ndërsa Shtetet e Bashkuara 1. Ekipi i Zërit të Amerikës u takua gjatë kësaj jave me lojëtarët amerikanë në afërsi të qytetit Pretoria. Skuadra kombëtare e Shteteve të Bashkuara po përgatitet për fitoren e domosdoshme nesër kundër Sllovenisë. Sllovenia fitoi në ndeshjen e saj të parë, të dielën kundër Algjerisë. Mediat ndërkombëtare u takuan gjatë kësaj jave me futbollistët amerikanë në afërsi të kampit të tyre. Ylli amerikan Oguçi Onjewu thotë se ekipi amerikan është në disavantazh pikësh për t’u kualifiluar për në 16-she. Megjithëse Shtetet e Bashkuara radhiten të 15-at në botë dhe Sllovenia e 24-ta, Majkëll Bredlli, i ati i të cilit është traineri i skuadrës amerikane, thotë se sllovenët luajnë mirë gjatë 90 minutave dhe janë të mirë në mbrojtje. Është debatuar shumë edhe për topat e rinj të Botërorit që i prodhon kompania Adidas. Shumë futbollistë janë ankuar se topat e këtij Botëtori lëvizin në ajër ndryshe nga topat e zakontë. Portieri i Shteteve të Bashkuara Tim Howard është njëri nga kritikët e topave të rinj. Bashkëlojëtari i tij, Oguçi Onjewu, thotë se me topat e rinj duhet të përshtaten të gjithë, pa dallim. Në rast fitoreje, Shtetet e Bashkuara do të kenë mundësi kualifikimi në grup. Ndeshjen e fundit në grup, kundër Algjerisë, do ta zhvillojnë më 23 qershor.